चित्तरंजन में सभी ट्रेनों का ठहराव : रोकश
बंगाल-झारखंडका महत्वपूर्ण रेलवे स्टेशन चित्तरंजन अभी भी उपेक्षित है। देश स्तर पर विशिष्ट पहचान रखने वाले चित्तरंजन रेल इंजन कारखाना का निर्माण कराया गया था। बावजूद यह स्टेशन रेल मंत्रालय की उपेक्षा का शिकार है। उपर्युक्त बातें रविवार दोपहर को चित्तरंजन स्टेशन पर झारखंड जन-जागृति मंच के अध्यक्ष राकेश लाल ने कही। उन्होंने आंदोलनकारियों को संबोधित करते कहा कि बंगाल स्थित बर्धमान एवं झारखंड का जामताड़ा जिला के यात्री रोज बड़ी संख्या में इस स्टेशन से रोजाना आवागमन करते हैं। बावजूद दो राज्यों का महत्वपूर्ण स्टेशन होते हुए भी यहां सभी ट्रेनों का ठहराव नहीं होता है। वहीं इस स्टेशन से जुड़े यात्रियों की समस्याओं पर भी रेल मंत्रालय ध्यान नहीं दे रहा है। उन्होंने कहा कि अगर उनकी मांगों को जल्द पूरा नहीं किया गया तो वे लोग बड़े पैमाने पर आंदोलन करने को बाध्य होंगे। इससे पहले चित्तरंजन स्टेशन रोड पर जन-जागृति मंच के सैकड़ों सदस्यों ने मांगों के समर्थन में जुलूस निकाल कर नारे लगाए।
hin_Deva hin_Deva